NaiveNeuron/SloPal huggingface dataset:
Přidal, Alojz, poslanec NR SR (2013-06-04):
No nerád to hovorím, ale chcel som povedať presne to isté, čo hovoril pán poslanec Kolesík. Ako jednoducho súhlasím s ním, že ten prvý neoprávnený odber, na to sa pozerá tak, že sa spraví priemer z minulosti, ale pani kolegyňa Mezenská práve navrhuje to, že aj v tom prípade, keby to bola prvá krádež a zistená by bola tá prvá krádež tej elektriny alebo plynu, tak sa tomu, kto sa našiel ako vinník, nič nestane, len sa mu spraví priemer diagramu. Takže to je ešte zhoršenie toho stavu, aký je, a naozaj ten problém, ako ho popisoval pán kolega Matovič, bol do toho 1. septembra 2012, ale jednoducho, to už je vyriešené.
Hrnčiar, Andrej, podpredseda NR SR (2019-12-03):
Vážené panie poslankyne, vážení páni poslanci, pokračujeme v popoludňajšom rokovaní piateho dňa 53. schôdze Národnej rady Slovenskej republiky. Na základe rozhodnutia Národnej rady o skrátenom legislatívnom konaní pristúpime k prvému čítaniu o návrhu Výboru Národnej rady Slovenskej republiky pre nezlučiteľnosť funkcií na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov . Návrh ústavného zákona je pod tlačou 1818. Návrh na jeho pridelenie na prerokovanie výborom je v rozhodnutí č. 1930. Prosím poslanca Vladimíra Slobodu, aby návrh ústavného zákona uviedol. (Reakcie z pléna.) Mám takýto program. (Reakcie z pléna.) Tak nech sa páči, pán poslanec Sloboda. Čiže po tomto pôjdeme tlač 1729.
Schlosár, Rastislav, poslanec NR SR (2018-05-28):
Ďakujem za slovo. Marek, ty si svoj prejav zakončil tým, že treba zabezpečiť tak isto, aby do rozhodovania o interrupciách bolo vtiahnutých viac mužov. Ja musím s tebou úplne súhlasiť. Teda najmä pokiaľ ide o mužov, ktorí by svoju ženu nikdy neposlali na potrat a nikdy by ju nepresviedčali, aby teda podstúpila takéto niečo. Ono je to veľmi dôležité najmä v situácii, keď si uvedomíme, aká je súčasná legislatíva. Máme v ústave napísané, v Ústave Slovenskej republiky, že všetci občania sú si rovní pred zákonom. V prípade interrupcií to v podstate neplatí. Pretože žena môže podstúpiť interrupciu nielen bez súhlasu svojho muža, a to bez ohľadu, či je to jej manžel, a teda bez súhlasu otca vlastne toho dieťaťa, ale môže podstúpiť interrupciu dokonca aj bez jeho vedomia, čo je absolútne absurdné v spoločnosti, ktorá si hovorí demokratická.
Matovič, Igor, poslanec NR SR (2013-06-21):
Pán predsedajúci, kolegyne, kolegovia, pán predkladateľ, dovoľte, aby som ako určený spravodajca predniesol spoločnú správu výborov Národnej rady o výsledku prerokovania návrhu poslanca Národnej rady Jozefa Kollára na vydanie zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov (tlač 468), v druhom čítaní. Výbor pre financie a rozpočet ako gestorský výbor podáva Národnej rade túto spoločnú správu výborov Národnej rady. Národná rada uznesením č. 623 z 29. mája 2013 pridelila návrh poslanca Kollára týmto výborom Národnej rady: výboru pre financie a rozpočet, ústavnoprávnemu výboru, výboru pre hospodárske záležitosti. Uvedené výbory prerokovali predmetný návrh zákona v stanovenom termíne. Gestorský výbor nedostal do začatia rokovania o návrhu stanoviská poslancov Národnej rady. K predmetnému návrhu zákona zaujali výbory Národnej rady tieto stanoviská: Odporúčanie pre Národnú radu návrh schváliť s pozmeňujúcimi a doplňujúcimi návrhmi, Výbor pre financie a rozpočet uznesením č. 186 zo dňa 13. júna 2013. Po druhé odporúčanie pre Národnú radu návrh schváliť, a to ústavnoprávny výbor uznesením č. 234 zo dňa 11. júna 2013 a výbor pre hospodárske záležitosti uznesením č. 178 zo dňa 11. júna 2013. Z uznesenia výboru Národnej rady uvedeného pod bodom III tejto spoločnej správy vyplynuli pozmeňujúce a doplňujúce návrhy, ktoré sú uvedené bod bodom IV spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: o bodoch spoločnej správy 1, 2, 3 hlasovať spoločne s návrhom gestorského výboru schváliť. Gestorský výbor na základe stanovísk výborov k návrhu poslanca Kollára o spotrebnej dani z minerálneho oleja odporúča Národnej rade návrh schváliť s pozmeňujúcimi a doplňujúcimi návrhmi. Predmetná správa výborov Národnej rady bola schválená uznesením gestorského výboru č. 191 zo 17. júna 2013. Pán predsedajúci, skončil som, otvorte, prosím, rozpravu.
Žitňanská, Jana, poslankyňa NR SR (2023-02-07):
Ďakujem veľmi pekne. Ďakujem veľmi pekne pani poslankyni Drábikovej, Lucka, za to, že si predložila túto novelu zákona. Keď sme spolupracovali ešte na predchádzajúcich novelách, ktoré sa týkali kompenzácií na ťažké zdravotné postihnutie, tak tam sa nám podarilo po dlhých rokoch prelomiť princíp, že najskôr treba ukončiť poberanie, nejaký typ služby a potom môže sa požiadať o posúdenie na nejakú inú službu. A vtedy sme zdôrazňovali, že je veľmi dôležité pre ľudí, ktorí sú odkázaní na pomoc štátu, aby mali nejakú právnu istotu, aby mali nejakú istotu toho, že keď ukončia, ukončí sa niečo v ich živote, poberanie nejakej služby, tak že potom budú môcť plynule prejsť na tú druhú a nebude tam isté vákuum, ktoré, žiaľ, trvá niekedy až tri mesiace, pol roka, záleží teda, ako sú splnené lehoty v tom konaní, kedy tá rodina, ktorá prestala poberať nejaký typ služby, a teda nejakého aj príspevku zo strany štátu, vlastne je odkázaná na to, aby si všetko hradila sama čakajúc na výsledok toho konania s tým, že či jej bude priklepnutá nejaká nová služba, nejaký nový príspevok. A keďže sme presvedčení o tom, že štát má vychádzať v ústrety ľuďom, má im pomáhať, má ich, má im zabezpečiť nielen teda tú finančnú podporu, ale aj takú tú istotu, že nebudú ponechaní sami na seba, tak vlastne vtedy sa nám podarilo presadiť to, že keď niekto prechádza zo zariadenia z pobytovej služby, chce sa osamostatniť a poberať osobnú asistenciu, tak vlastne už počas poberania tej služby pobytovej môže požiadať o to, vlastne prebehne celé to konanie a keď on ukončení tú službu pobytovú, môže začať poberať ten príspevok na osobnú asistenciu. Hovorím, išli sme teda proti nejakým princípom, proti niečomu, čo tu dlhé roky trvalo a ja som veľmi rada, že sa nám to vtedy podarilo takto prelomiť, pretože som presvedčená, že to je to najmenej, čo môžme urobiť pre ľudí. A vlastne aj v tej diskusii, keď sme o tom diskutovali aj na facebooku a iných sociálnych sieťach, tak ľudia hovorili, že toto je vynikajúci prístup a že by si to oni vedeli predstaviť aj v ďalších situáciách a my, samozrejme, aj s pani poslankyňou Drábikovou tiež. Čiže ako ďalšia z takýchto zmien, ktorá pomôže zachovať nejakú kontinuitu, nejakú istotu v životoch ľudí, ktorí majú vo svojich rodinách ľudí so zdravotným postihnutím, tak je vlastne táto novela, kedy umožní im ešte počas poberania rodičovského príspevku požiadať teda o príspevok na osobnú, na opatrovateľský príspevok. A chcem upozorniť, že nedôjde k tomu, že by mohol niekto poberať aj príspevok, rodičovský, aj príspevok na opatrovanie, čiže nemusíte sa báť toho, že by dochádzalo k nejakému čerpaniu mimo pravidiel, ale to je naozaj len na to, aby sme, aby sme zabezpečili tú kontinuitu, a teda tú istotu pre tie rodiny. Takže ešte raz veľká vďaka za to, že Lucka s tým prišla, ja pevne verím, že toto je jedna z tých vecí, kde nemusíme dlho diskutovať a ktorá naozaj prejde širokou podporou v tejto snemovni. Takto si ja predstavujem pomoc rodinám. Ďakujem veľmi pekne.
Cigániková, Jana, poslankyňa NR SR (2016-06-15):
Ďakujem. Ja by som reagovala na pani kolegyňu hlavne k pre ich stranu typickej myšlienke, dajme všetkým všetko, lebo tak budeme mať najviac voličov, že? Len ono to naráža na jeden problém. Hovorili ste o tom, že nielen učiteľom ale treba už dať aj sociálnym pracovníkom, aj zamestnancom v školstve. Akože ja súhlasím, dobre, však keď trebárs bude, odstúpi pán Kaliňák, bude sa menej kradnúť, bude viac peňazí, tak potom áno, dajme všetkým, ale momentálne máme len ten balíček, ktorý sa neukradol, a teda ten rozdeľovať všetkým je hlúposť. A ak teda ideme zvyšovať zamestnancom v školstve mzdy, napríklad kuchárkam, tak ako k tomu príde taká kuchárka napríklad na železnici, jak mi tuto kolega Osuský poradil. Tá kuchárka na železnici nedostane zvýšený plat a tá v škole áno, len preto, lebo teda varí v škole? A ak už zvýšime aj kuchárke na železnici, tak potom prečo nie aj výhybkárovi na železnici, veď to neni fér, aby iba kuchárka mala. Viete, takže takto sa nedopracujeme podľa mňa nikam, keď zvyšujeme raz platy učiteľom a hodnotíme učiteľov, tak bavme sa o nich a možno, možno potom o ďalších skupinách inokedy. A ešte musím, nedá mi, mám čas, tak nedá mi jedna poznámka. Pani kolegyňa, vy vždy, keď vystupujete, tak vždy plačete ako a nezabudnete spomenúť, ako vám je strašne krivdené, vašej strane. Tak viete, to, z nášho pohľadu to jednak nie je krivda a ak nechcete byť v takej strane, tak nie je problém, môžete byť aj v takej, kde napríklad niektorí členovia nemlátia ľudí na ulici len preto, že majú na sebe šatku alebo inú farbu pleti alebo nejaký iný názor. A to vy ste tu hovorili o prenasledovaní. Takže, takže toľko. A ešte by som možno spomenula, že vy ste tuším takisto pedagóg, učiteľ a s vaším názorom na holokaust a podobné veci máte, ste tiež rovnako odmeňovaná ako ostatní? Ďakujem pekne.
Pellegrini, Peter, podpredseda NR SR (2020-09-02):
(Odznelo mimo mikrofónu: „Pani poslankyňa Pleštinská.“ ) Pani poslankyňa Pleštinská. Ja som to nepovedal do mikrofónu.
Drucker, Tomáš, minister zdravotníctva SR (2016-10-20):
Vážený pán poslanec, dovoľte, aby som v mene pána ministra financií, ktorého dnes zastupujem, vám poďakoval za položenú otázku, a zároveň mi dovoľte prečítať odpoveď pána ministra Petra Kažimíra. „Návrhy zmlúv uzatvárame v rámci dodávateľsko-odberateľských vzťahov subjekty verejnej správy vrátane samosprávy ministerstvu financií nepredkladajú. Záväzky vyplývajúce z dodávateľsko-odberateľských vzťahov“ vyplývajú, „vplývajú na dlh verejnej správy a ministerstvo financií disponuje údajmi predkladaných subjektami verejnej správy vrátane samosprávy uvádzaných vo finančných a účtovných výkazoch na pravidelnej báze. Za hospodárenie s verejnými prostriedkami zodpovedá štatutárny orgán subjektu verejnej správy, pričom je pri ich používaní povinný zachovávať hospodárnosť, efektívnosť a účinnosť ich použitia.“ Ďakujem pekne.
Zmajkovičová, Renáta, podpredsedníčka NR SR (2012-09-12):
Pán poslanec Kaník.
Zemanová, Anna, poslankyňa NR SR (2018-10-16):
Pán kolega, s jednou vecou by som nesúhlasila a s tým, čo ste v úvode povedali, že tento zákon je potrebný. Ja si myslím, že tento zákon nie je potrebný, pretože upravuje väčšinu povinností existujúci zákon o vodách, a to v § 31, ktorý sa výlučne venuje chráneným vodohospodárskym oblastiam. Ak bolo treba nejakú novelu, malo sa ísť touto cestou, a nie vynímaním do osobného, osobitného zákona, lebo to spôsobí práve len ten legislatívny chaos a problémy v aplikačnej praxi. Totižto chránené vodohospodárske oblasti sú okrem tohto § 31 následne upravené vo vyhlá..., v príslušných vyhláškach a pre Žitný ostrov v nariadení vlády. Čiže ak lex Žitný ostrov mal byť menený, tak, pán minister, dva a pol roka ste vo vláde, mohli ste dať návrh na úpravu alebo nové nariadenie vlády, resp. urobiť vyhlášku k tomuto zákonu. Čo sa týka tých poľnohospodárov, tak myslím si, že, že tí poľnohospodári nie sú nejako teraz nadmieru viacej zaťažení, ako to je v súčasnom zákone a v súčasných vyhláškach, pretože aj dnes majú v týchto chránených vodohospodárskych oblastiach isté regulácie v hospodárení a aj výkazníctvo. Takže v tomto bode, toto by som nie vytýkala ako takú tú hlavnú, hlavnú tému. A ešte jedna vec. Súhlasím úplne s vami, že zákon o rybárstve, ktorý sa tu prilepil v druhom čítaní, je v rozpore s Legislatívnymi pravidlami vlády, a ako také, pán minister, je to vlastne protizákonný postup, ktorý, žiaľ, tuná v parlamente sa zo strany koalície bežne, bežne aplikuje, ale nie je to správne a dehonestuje to aj... (Prerušenie vystúpenia časomierou.)
Grendel, Gábor, podpredseda NR SR (2021-04-01):
Pani poslankyňa Halgašová.
Gibalová, Monika, poslankyňa NR SR (2013-01-31):
Ďakujem veľmi pekne. Pán poslanec Brocka, pán minister, myslím, minulý týždeň sa vyjadril, že novela nemá nič spoločné s konsolidáciou verejných financií. Ja som presvedčená, že jedným z dôvodov takéhoto vyjadrenia pána ministra sú aj takzvané výbory, také malé sociálne regionálne rady vlády. A keď som rozmýšľala, že kde sa táto novela, tento návrh zákona, kde sa láme jeho charakter, tak som našla tu ten bod zlomu, pretože tento návrh zákona bude skutočne a je ušitý pre blízkych a preto, aby sa rozšírila možná korupcia. Aj preto, že mnohé obligatórne návrhy z pôvodného zákona sa menia na fakultatívne návrhy. A taká ďalšia charakteristika tohto návrhu zákona je aj tá a súvisí s tou obligatórnosťou mnohých ustanovení a ich zmenou, že umelým spôsobom sa vylepšia aj štatistiky nezamestnaných. A možno aj o toto ide. Ďakujem.
P. Paška, predseda NR SR: (2007-06-26):
(Hlasovanie.) 137 prítomných, 58 za, 74 proti, 2 sa zdržali, 3 nehlasovali. Tento procedurálny návrh sme neprijali. Budeme pokračovať v hlasovaní.
P. Paška, predseda NR SR: (2009-09-08):
(Hlasovanie.) 138 prítomných, 121 za, 1 proti, 16 sa zdržali. Návrh sme schválili. Pán poslanec Varga ešte raz uvedie v prvom čítaní hlasovanie o vládnom návrhu zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady, tlač 1190. (Hlasovanie o vládnom návrhu zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 1190.)
Sulík, Richard, predseda NR SR (2010-12-14):
Prosím, hlasujte o prerokovaní návrhu v treťom čítaní ihneď. (Hlasovanie.) Prítomných 143 poslancov, hlasovalo za 79, proti 59, zdržalo sa 5. Pristúpime k tretiemu čítaniu o tomto návrhu zákona. Otváram rozpravu v rámci tretieho čítania. Hlási sa niekto do rozpravy? Nie. Vyhlasujem rozpravu za skončenú. Nech sa páči.
Bugár, Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 147, za 95, proti 13, zdržalo sa 39 poslancov. Návrh sme schválili. Nech sa páči.
Jasaň, Viliam, poslanec NR SR (2014-09-11):
Ďakujem pekne. Ja som si niekedy povedal, že nebudem reagovať na vystúpenia kolegu Hlinu, ale naozaj už to presahuje medze normálnosti, neustále hovoriť len na tú tému pána štátneho tajomníka Buriana. Viete, aj o vás by sa dalo všeličo hovoriť, všeličo som si prečítal na blogu o tom, o dépéháčkach, ako ste navyšovali pred VÚC-kami a pred tým, než ste išli kandidovať, z tých istých tržieb sa dépéháčka zvyšovala rádovo niekoľkokrát, mohli by sme aj všeličo iné hovoriť. Ale ja to nerobím, ani to robiť nebudem. Z jedného prostého dôvodu. Mne sa nepáči, keď tu namiesto toho, aby sme sa zaoberali vecne problémami, ktoré tu sú, útočíte na ľudí, ktorí sa ani nemôžu brániť inou cestou, lebo tu nemá možnosť vystúpiť, než tým, že vás dal na súd. Počkajte, ako to súdne rozhodnutie skončí, a potom budem zvedavý aj ja, ako sa budete tváriť, keď vám nedá za pravdu. Ďalšia poznámka, viete, tu by som tiež mohol, tak ako včera povedal Matovič, Hraško na moju adresu všeličo možné, ja sa nad tým povznesiem, lebo to sú ľudia, ktorí ma uraziť nemôžu. Ale o vás by tiež som tu mohol povedať, niečo si vymyslieť alebo niekto iný, čo nie je pravda, ale mohlo by vás to uraziť. Dáte ma na súd, vyhráte to, ale ten biľag na vás zostane. Načo to robíte? Skúste sa baviť o tom, načo vás sem ľudia poslali, a potom sa môžeme baviť aj ďalej, ale prestaňte už. Predpokladám, sa znova prihlásite a znova zopakujete o štátnom tajomníkovi. Fakt, Lojzo, oslovím vás takto, nepáči sa mi to a nie je to fér. Ďakujem pekne.
Michelko, Roman, poslanec NR SR (2023-10-25):
Môžem? Ďakujem za dôveru. Ja takisto zvolávam rokovanie výboru pre kultúru a médiá do miestnosti č. 32 bezprostredne po skončení tejto schôdze, to znamená, hneď ako skončíme, budeme sa tam čakať.
B. Bugár, podpredseda NR SR: (2005-11-08):
Pani poslankyňa bola posledná, ktorá sa prihlásila ústne do rozpravy. Vyhlasujem rozpravu za skončenú. Pán navrhovateľ, chcete zaujať stanovisko k rozprave? Nech sa páči.
Blaha, Ľuboš, podpredseda NR SR (2024-02-08):
Nech sa páči, pán minister.
Fitz, Peter, poslanec NR SR (2014-03-25):
Pán predsedajúci, teraz dajte hlasovať o bodoch zo spoločnej správy 1, 2, 3, 4, 5 a 6 s odporúčaním gestorského výboru schváliť.
Paška, Pavol, predseda NR SR (2013-09-25):
Pani poslankyňa Jurinová.
B. Bugár, podpredseda NR SR: (2004-03-04):
Na vystúpenie pani poslankyne s faktickými poznámkami sa hlásia dvaja. Končím možnosť sa prihlásiť do faktických poznámok. Pán poslanec Burian.
Laurenčík, Milan, podpredseda NR SR (2022-04-28):
Pani poslankyňa má doplňujúcu otázku, nech sa páči.
Federič, Igor, poslanec NR SR (2018-10-18):
Ďakujem pekne, pán predsedajúci. Vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa všetky náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 rokovacieho poriadku, odporúčam, aby Národná rada po všeobecnej rozprave uzniesla sa na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokoval Výbor Národnej rady pre financie a rozpočet a Ústavnoprávny výbor Národnej rady. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pán predsedajúci, prosím, otvorte rozpravu.
P. Hrušovský, predseda NR SR (2011-12-21):
Prerušujem, pani poslankyňa, vaše vystúpenie. Prosím vás, kolegovia, kolegyne. Nech sa páči.
Blanár, Juraj, podpredseda NR SR (2023-03-17):
Pán poslanec Kuriak s faktickou.
Hrnčiar, Andrej, podpredseda NR SR (2018-09-12):
Vážené pani poslankyne, vážení páni poslanci, otváram druhý rokovací deň 34. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Natália Grausová a Ľuboš Martinák. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 553/3003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 1074. Návrh na jeho pridelenie na prerokovanie výborom je v rozhodnutí č. 1128. Prosím ministra práce, sociálnych vecí a rodiny Slovenskej republiky Jána Richtera, aby vládny návrh zákona uviedol.
Danko, Andrej, predseda NR SR (2019-04-02):
Pani poslankyňa, predpokladám, že budete chcieť dlhšie asi vystupovať.
V. Veteška, podpredseda NR SR: (2006-02-01):
Prerušujem rokovanie o tomto bode programu... Budeme pokračovať v prerušenom rokovaní o vládnom návrhu zákona o bezpečnosti a ochrane zdravia pri práci a o zmene a doplnení niektorých zákonov (tlač č. 1341). Teraz prosím pána ministra financií, ktorý v zastúpení, pani, prosím? Navrhovateľ je pán minister. Prosím? Ja dokončím to. Pána ministra financií, aby zaujal opäť miesto pre navrhovateľov a spoločného spravodajcu pána Zoltána Horvátha, aby zaujal miesto. Národná rada rokovanie o tomto, ako aj o nasledujúcom návrhu zákona o inšpekcii práce, tlač 1342, na 52. schôdzi svojím uznesením č. 1999 prerušila po skončení rozpravy v druhom čítaní s tým, že gestorský výbor, výbor pre sociálne veci a bývanie zaujme stanovisko k pozmeňujúcim a doplňujúcim návrhom podaným poslancami v rozprave. Teraz dávam slovo spoločnému spravodajcovi, poslancovi Horváthovi, aby predložil Národnej rade stanovisko gestorského výboru k návrhu zákona o bezpečnosti a ochrane zdravia pri práci. Nech sa páči, pán Horváth, máte slovo.
Ďuriš Nicholsonová, Lucia, podpredsedníčka NR SR (2017-03-28):
Ďakujeme pekne, pán poslanec Budaj, za vaše vystúpenie. Na vaše vystúpenie registrujem 5 faktických poznámok. Končím možnosť prihlásiť sa s faktickou poznámkou. Nech sa páči, pán poslanec Osuský.
B. Bugár, podpredseda NR SR: (2006-02-02):
Vážené panie poslankyne, vážení páni poslanci, chcem vás informovať o priebehu schôdze. Dnes uskutočníme aj tajné voľby do rady a potom budeme pokračovať v rokovaní až do 19.00 hodiny. Zajtra začneme rokovanie o 9.00 hodine, a to bodom analýza zvýšenia účinnosti ochrany práv detí (pani ministerka Radičová), potom dva návrhy ústavného zákona a potom tie veci, ktoré neprerokujeme, a, samozrejme, pravidelným bodom rokovania každej schôdze sú interpelácie a odpovede na interpelácie. Chcem vás tiež informovať o tom, že čo skončíme zajtra do jedenástej, o tom hlasujeme o jedenástej a potom ukončíme zajtrajšiu schôdzu, buď prerušíme, alebo keď všetko prerokujeme, tak ukončíme. Budúci týždeň v utorok začneme o 9.00 hodine rokovaním o prvom návrhu na odvolanie pána ministra Zajaca, a keď dokončíme 56. schôdzu, začneme okamžite 57. schôdzou, a to návrhom skupiny poslancov na odvolanie pána ministra Fronca. A poprípade, ak neprerokujeme všetko tento týždeň z bodov programu 55. schôdze, tak potom budúci týždeň ešte pokračujeme v rokovaní aj v 55. schôdzi. (Krátka pauza.) Vážené panie poslankyne, vážení páni poslanci, prosím, aby ste sa upokojili, pristúpime k jednotlivým hlasovaniam. Najprv prosím pána poslanca Galbavého, aby uvádzal hlasovanie k návrhu poslankýň Národnej rady Slovenskej republiky Ľudmily Muškovej a Dany Podrackej na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii (tlač 1386). (Veľký ruch v sále.) Páni poslanci, prosím o väčší pokoj. Pán poslanec, nech sa páči, ako spravodajca máte slovo.
Tomáš, Erik, poslanec NR SR (2018-09-12):
Vážený pán predsedajúci, podávam procedurálny návrh, aby sme o bode č. 21, ktorý bol pôvodne preložený na zajtra na 9.00 hod., rokovali až na budúcej, teda októbrovej schôdzi Národnej rady.
Grendel, Gábor, podpredseda NR SR (2023-02-14):
Vyhlasujem rozpravu za skončenú. Pán navrhovateľ, do rozpravy, či? Aha, s faktickou. Dobre, takže vyhlasujem rozpravu za skončenú. A záverečné slovo pána poslanca Čekovského ako navrhovateľa, nech sa páči.
Stredák, Anton, poslanec NR SR (2023-05-05):
Ďakujem pekne za slovo, pán predsedajúci. Osobne si myslím, že na základe neúnosného zvyšovania potravín na Slovensku, ktoré nás trápi minimálne dva roky, je predkladaný návrh zákona veľmi dôležitý pre zníženie vstupných nákladov prvovýrobcov potravín. Vieme, že rapídne potravinárom stúpli pri cenotvorbe náklady z dôvodu zvyšovania energií, ale aj, samozrejme, zo zvýšenia cien surovín. Preto dočasné odpustenie časti odvodov do fondu Sociálnej poisťovne zamestnancov znížia náklady pri cenotvorbe výrobcov potravín a to je účel predkladaného návrhu zákona. Dôležité je, ako si spomenul, kolega, že pri tejto novele ste mali dva okrúhle stoly so všetkými zainteresovanými zástupcami z potravinárskeho sektoru a že ste sa zhodli na tomto spôsobe predkladanie tohto zákonu, ktorý ja osobne vítam. Ďakujem pekne.
Ďuriš Nicholsonová, Lucia, podpredsedníčka NR SR (2018-11-29):
Nech sa páči, pán poslanec, doplňujúca otázka.
Číž, Miroslav, podpredseda NR SR (2015-03-11):
Ďakujem. Faktické poznámky, pán poslanec Fronc, Daniš a Martinák. Pokiaľ je to všetko, uzatváram možnosť prihlásiť sa s faktickou poznámkou. Registrujem aj záujem pána Beblavého o reakciu. Dovoľte mi ešte, aby som ešte, kolegyne, kolegovia, privítal na balkóne študentov a, predpokladám, aj pedagógov zo Strednej odbornej školy z Námestova. Vitajte! (Potlesk.) Slovo má pán poslanec Fronc.
M. Číž, podpredseda NR SR: (2007-10-25):
Ak je možné, ak je pán minister bližšie, áno. Poprosím, aby sme do dvoch minút zaujali miesta v rokovacej sále, vzhľadom na to, že už pán minister tu je, tak budeme môcť pokračovať. Vyhlásil som, pán minister, krátku prestávku tak, aby sa mohli poslanci včas vrátiť. Tak ešte dve minúty. Nech sa páči, pripraviť sa. (Prestávka.)
Grendel, Gábor, podpredseda NR SR (2020-04-22):
S faktickou poznámkou pán poslanec Jarjabek.
Galek, Karol, poslanec NR SR (2023-02-02):
Ja to mám asi na desať minút.
Kazda, Radovan, poslanec NR SR (2022-06-24):
Ďakujem. Pán poslanec Takáč, vy ste tu prezentovali nejaké čísla, že podľa vášho odhadu, že je až 3 000 medveďov na Slovensku. No ja by som bol trochu opatrný s týmto. Ja som interpeloval pána ministra životného prostredia už pred rokom, kedy bol ten prvý vlastne, žiaľ, útok – so smrteľnými následkami – medveďa, hneď potom som interpeloval pána ministra životného prostredia. Opozícia, vtedy ste vôbec nejako neprejavovali o to záujem, som prekvapený, že teraz po roku ste sa zrazu zobudili. No a v tejto odpovedi, keby ste si ju prečítali, ja sa jej budem venovať potom ešte aj v rozprave, tak ministerstvo životného prostredia uviedlo, že teda bude realizovaná nejaká štúdia reálneho výpočtu počtu medveďov. Pán minister to spomenul, myslím, že aj na výbore. Ja som tam síce nebol, ale v médiách som sa dočítal, že sa pripravuje nejaká kvalifikovaná, kvalifikovaný odhad počtu medveďov. Samozrejme, že poľovníci udáva... udávajú nejaké informácie, ale naozaj ja by som, keď sa chceme rozprávať seriózne, tak by sme nemali to uzavrieť tým, že čo sú kvalifikované odhady poľovníkov, ale mali by sme mať seriózne dáta vypočítané podľa správnej metodiky, serióznej metodiky a s kvalifikovaným odhadom a toleranciou počtu medveďov. A potom sa môžeme rozprávať o tom, že či ich je veľa alebo ich je málo. Áno, signály naznačujú, že tá populácia je premnožená, ale hovoriť o tom, že ich je 3 000, sa mi zdá byť nie celkom korektné. (Reakcia z pléna.)
Danko, Andrej, podpredseda NR SR (2024-05-21):
Ďakujem, pán poslanec. Na vystúpenie pána poslanca jedna faktická, pán poslanec Majerský.
Figeľ, Ján, podpredseda NR SR (2015-03-20):
Ďakujem pekne. Na vystúpenie pána poslanca Hlinu je jedna faktická. Jozef Viskupič, nech sa páči.
Vetrák, Milan, poslanec NR SR (2021-10-07):
Vážený pán predsedajúci, ďakujem za slovo. Vážené pani poslankyne, vážení páni poslanci, predseda Národnej rady rozhodnutím č. 641 z 21. júla 2021 pridelil predmetnú informáciu na prerokovanie ústavnoprávnemu výboru. Vláda predkladá informáciu na základe § 4 zákona č. 19/2002 Z. z., ktorým sa upravujú, ktorým sa ustanovujú podmienky vydávania aproximačných nariadení vlády Slovenskej republiky, a to v polročných intervaloch. V prvom polroku 2021 boli vydané tri aproximačné nariadenia vlády a je predpoklad, že v druhom polroku 2021 bude prijatých šesť návrhov aproximačných nariadení vlády. Ústavnoprávny výbor prerokoval uvedenú informáciu na svojej 84. schôdzi 9. septembra 2021 a uznesením č. 319 odporučil Národnej rade vziať túto informáciu na vedomie. Pán predsedajúci, prosím, otvorte rozpravu.
Blanár, Juraj, podpredseda NR SR (2022-11-29):
Ďakujem. Otváram všeobecnú rozpravu, do ktorej som neobdržal písomnú prihlášku. Dávam možnosť sa prihlásiť ústne do rozpravy. Konštatujem, že nikto sa nehlási, preto vyhlasujem všeobecnú rozpravu za uzavretú. Nepredpokladám teda k rozprave, ktorá neprebehla, že by sa chcel vyjadriť pán navrhovateľ alebo pán spravodajca, takže prerušujem rokovanie o tomto bode programu. Budeme o ňom hlasovať o sedemnástej hodine. A môžeme postúpiť k ďalšiemu bodu. Pánovi spravodajcovi ďakujem za spoluprácu. Pána ministra poprosím, keby zotrval, lebo budeme pokračovať v prvom čítaní o vládnom návrhu zákona, ktorým sa mení a dopĺňa zákon č. 129/2002 Z. z. o integrovanom záchrannom systéme v znení neskorších predpisov . Je to parlamentná tlač č. 1298. Návrh na pridelenie výborom je v tlači 1356. Opäť udeľujem slovo pánovi ministrovi vnútra Romanovi Mikulcovi, aby tento vládny návrh v pléne uviedol. Nech sa páči.
M. Číž, podpredseda NR SR: (2007-02-06):
Vážené kolegyne, kolegovia, tým sme vyčerpali vystúpenia poslancov, ktorí sa prihlásili do rozpravy. Vyhlasujem  teda rozpravu za skončenú. Pýtam sa navrhovateľa, či chce k rozprave zaujať stanovisko. Ďakujem pekne. Spravodajca, chce zaujať stanovisko k rozprave? Ďakujem pekne, vážení páni. Vážené kolegyne, kolegovia, budeme pokračovať ďalším bodom programu, a to druhým čítaním o vládnom návrhu zákona, ktorým sa dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení zákona č. 238/2006 Z. z. Tento vládny návrh zákona ste dostali pred prvým čítaním  ako tlač 116 a spoločnú správu výborov máte ako tlač 116a. Poprosím pána ministra opäť hospodárstva pána Ľubomíra Jahnátka, aby tento vládny návrh zákona odôvodnil.
Bugár, Béla, podpredseda NR SR (2019-06-21):
Prosím, zastavte časomieru.
Laurenčík, Milan, podpredseda NR SR (2021-09-29):
Ďakujeme za kultúrnu vložku. Vyhlasujem všeobecnú rozpravu za skončenú. (Smiech v pléne.) Chce zaujať pán navrhovateľ k rozprave stanovisko? Nechce. Pán spravodajca? Takisto nie. Pristúpime teda k hlasovaniu. Prosím spoločného spravodajcu z výboru pre hospodárske záležitosti pána poslanca Petra Vonsa, aby hlasovanie uvádzal. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a ktorým sa menia niektoré zákony , tlač 539.)
Nicholsonová, Lucia, podpredsedníčka NR SR (2016-06-16):
Pán poslanec Žarnay s reakciou na faktické poznámky, nech sa páči.
Jurinová, Erika, podpredsedníčka NR SR (2012-07-03):
Ďakujem pekne pánovi poslancovi. Pýtam sa, či sa chce niekto do rozpravy prihlásiť ústne. Uzatváram možnosť prihlásiť sa. Nech sa páči, pán poslanec Matovič, jediný prihlásený.
Glváč, Martin, podpredseda NR SR (2018-10-18):
Poslanec Simon.
Martvoň, Anton, poslanec NR SR (2013-11-29):
Ďakujem pekne. No, pán poslanec Hlina, ja dokonca v úvodnej časti mojej faktickej budem s vami aj súhlasiť, ako to prirovnanie ohľadom tých opozičných bojovníkov, že po dvanástej hodine padla. Mne sa to, náhodou sa mi to veľmi pozdávalo, čo prvýkrát asi v dejinách s vami s niečím súhlasím. Na druhej strane ale, pán poslanec Hlina, no viete, vy máte taký zvláštny spôsob, že keď niekto niečo dobre urobí a pracuje na tom celé leto, tak len preto, že mu závidíte, lebo tá druhá časť vášho vystúpenia bola iba čisto o závisti, tak začnete obviňovať z toho, že je pikolík, a že mu to niekto urobil, alebo niečo také. Ako tu, pred všetkými občanmi hovorím, bola to tvrdá práca v boji proti šmejdom, nielen mňa, ale aj celých tímov ako takých a vy nás tu nazvete všetkých, že pikolíkov. No len možno iba ako preto, že vy ste s niečím takým neprišli, alebo vám to váš asistentík nepripravil, lebo mal som možnosť vidieť v utorok, keďže váš asistent nemal čas prísť do roboty, tak nemali ste s čím vystúpiť, tak ste tu v utorok čušali a sedeli, lebo ste sa ničomu nerozumel. To je prvý moment. Druhý moment je ten, že vy tu hovoríte stále o tých exekútoroch a o všetkom možnom, že v biede a o týchto veciach, ale málokto si uvedomí tu z prísediacich v sále, že pravým zlom a pravým zmyslom tejto biedy je to, že všetci ľudia všetko prepijú v podnikoch, ako máte vy a potom sú nútení požičiavať si peniaze a prichádza na lep úžerníkom. Čiže prapôvod všetkého problému a všetkej biedy na Slovensku je hlavne alkohol, ktorému dopomáhate aj vy, pán poslanec Hlina, ako taký. Čiže, ja si vyprosím, aby mňa tu niekto nazýval nejakým pikolíkom. Ja v tom momente som tam videl iba jedného pikolíka, ostrihaného podľa hrnca a ten stál za rečníckym stolom. To bolo všetko.
B. Bugár, podpredseda NR SR: (2004-01-23):
K. Mitrík, poslanec: Áno.
Spišiak, Jaroslav, poslanec NR SR (2024-06-26):
Ďakujem za slovo. Ja sa priznám, do manažmentu kultúry sa nejak veľmi nevyznám, čiže a napriek tomu cítim v sebe potrebu niečo tu povedať. Niečo k tomu povedať. Počul som Zuzku, Ježiši, však vy nevidíte, čo tu robíte? Jéj. Viete, ja som tu pred chvíľou rečnil, ja som si stokrát zahryzol do jazyka, krv z neho striekala, aby som nepovedal niečo, čo by bolo v rozpore s etikou, v rozpore s tým udržaním zmieru, že sa tu dá konštruktívne niečo predkladať. A vidím, že to bolo zbytočné. Mal som byť jak čert, mal som tam rozvrátiť ten pult. Viete, že s tým nesúhlasím, čo sa tu deje. Môžem tu hovoriť zmierlivo. To je asi všetko, čo som chcel povedať. (Potlesk.)
Hrnčiar, Andrej, podpredseda NR SR (2017-12-12):
Takže prerušujem rokovanie o tomto bode programu a vyhlasujem trojminútovú prestávku. (Trojminútová prestávka.) (Po prestávke.)
Grendel, Gábor, podpredseda NR SR (2020-11-12):
Ďakujem veľmi pekne. Kolegyne, kolegovia, chcel by som reagovať na požiadavku pán poslanca Fica. Pán podpredseda Laurenčík vychádzal z platného znenia rokovacieho poriadku, kde naozaj nie je zmienka o fotografovaní súkromných vecí a papierov a mobilných telefónov, ale ako ma upozornil pán podpredseda Šeliga, je vydaná platná smernica č. 5 vedúceho Kancelárie Národnej rady Slovenskej republiky, čo je usmernenie pre zástupcov médií súvisiace s ich prácou v priestoroch Národnej rady Slovenskej republiky a v bode 6 tejto smernice sa uvádza: „Fotografovanie a natáčanie osobných dokumentov, ktoré sa nachádzajú na pracovných stoloch v rokovacích miestnostiach, je zakázané.“ (Potlesk.) Pričom porušenie tejto smernice môže mať rôzne konzekvencie. Preto vás chcem všetkých poprosiť zástupcov médií, aby ste dodržiavali aj túto časť tejto smernice. Ja neviem, či niekto fotografoval, alebo nefotografoval osobné veci poslancov. V prípade, že áno, tak prosím, aby tieto veci neboli publikované. Ale takisto prosím aj poslancov, aby dodržiavali to, že sa v rokovacej sále počas schôdze nesmie fotografovať a natáčať. Ďakujem pekne.
Kyselica, Lukáš, poslanec NR SR (2023-05-03):
Týmto sme hlasovali o všetkých pozmeňujúcich návrhoch a podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
V. Veteška, podpredseda NR SR: (2007-05-17):
Nech sa páči, pani poslankyňa Tóthová.
Počiatek, Ján, minister dopravy, výstavby a regionálneho rozvoja SR (2014-01-28):
Ďakujem za slovo. Vážený pán predsedajúci, vážené dámy, vážení páni, dovoľte mi, aby som v súlade s ustanovením § 13 zákona č. 402/2013 Z. z. o Úrade pre reguláciu elektronických komunikácií a poštových služieb a Dopravnom úrade a o zmene a doplnení niektorých zákonov uviedol návrh na prvú voľbu predsedu Úradu pre reguláciu elektronických komunikácií a poštových služieb. Návrh prerokovala a schválila vláda Slovenskej republiky na svojom rokovaní dňa 18. decembra 2013. Do tejto funkcie navrhuje zvoliť pána Vladimíra Kešjara. Funkčné obdobie predsedu Úradu pre reguláciu elektronických komunikácií a poštových služieb je šesťročné, predseda úradu môže vykonávať funkciu najviac dve funkčné obdobia. Dovoľte mi v krátkosti predstaviť kandidáta pána Vladimíra Kešjara. Je absolventom Slovenskej vysokej školy technickej v Bratislave. Na začiatku svojej pracovnej kariéry pán Kešjar pôsobil ako vedúci praktickej výučby na univerzite v Nigérii, neskôr ako technický a vývojový riaditeľ nigérijskej firmy na výrobu priadzí a plastov. Prvé skúsenosti v práci v oblasti telekomunikácii nadobudol ako obchodný a marketingový riaditeľ nigérijskej pobočky firmy Siemens. Viac ako sedem rokov vykonával funkciu riaditeľa divízie informačných a telekomunikačných sietí vo firme Siemens aj na Slovensku. Svoje organizačné a manažérske zručnosti vo významnej miere využíval aj na poste generálneho riaditeľa medzinárodnej spoločnosti pôsobiacej vo finančnom sektore. V roku 2013 pôsobil vo funkcii podpredsedu Telekomunikačného úradu. Ovláda aktívne anglický, nemecký, ruský a český jazyk. Ďakujem za pozornosť, skončil som.
Pčolinský, Peter, podpredseda NR SR (2022-10-21):
Ďakujem pekne, prerušujem rokovanie o tomto bode programu. A pokračovať budeme návrhom poslancov Národnej rady Slovenskej republiky Petra Kremského a Milana Kuriaka na vydanie zákona, ktorým sa dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a o zmene a doplnení niektorých zákonov . Návrh zákona má parlamentnú tlač 1253, návrh na jeho pridelenie na prerokovanie výborom je v rozhodnutí č. 1313. Dávam slovo poslancovi Petrovi Kremskému, aby návrh zákona uviedol.
P. Paška, predseda NR SR: (2006-09-07):
Budeme pokračovať odpoveďami členov vlády na otázky poslancov podľa vyžrebovaného poradia. Prvú otázku položil pán Dušan Jarjabek a je určená podpredsedovi vlády pre vedomostnú spoločnosť, európske záležitosti, ľudské práva a menšiny pánovi Dušanovi Čaplovičovi a znie: „Pán podpredseda, čo chce vláda urobiť, aby podnietila záujem bádateľov o skúmanie dejín a slovenskej kultúry a ako umožní prienik výsledkov bádania do podvedomia celej spoločnosti?“ Nech sa páči, pán podpredseda.
Baránik, Alojz, poslanec NR SR (2016-10-26):
Ďakujem. Samozrejme, je jasné, že ja podporujem tento návrh, a chcem sa poďakovať Martinovi za jeho dobré zdôvodnenie. Chcel by som v tejto súvislosti pripomenúť to, čo povedal veľký anglický historik Paul Johnson, že psi a kone sú vznešené tvory a tým, že sa budeme chovať slušne aj k týmto vznešeným tvorom, možno aspoň na chvíľu dáme najavo to, že sme civilizovaná spoločnosť. Pretože aj to je prejavom slušnej a civilizovanej spoločnosti. Čiže úplný súhlas. S jedinou výnimkou, možno mám výhradu voči tomu vyjadreniu, že v tejto krajine sa zdaňuje všetko, čo sa hýbe. Pán Bašternák sa tiež hýbe.
J. Kužma, poslanec: (2001-12-19):
Konštatujem, že v rozprave vystúpili dvaja páni poslanci. Obidvaja podporili návrh tohto zákona. Myslím si, že k Bardejovu sa od konca 70. rokov pristupuje výnimočne. Prostriedky sa preukázateľne venovali do pamiatok či do obnovy starej radnice, do domov na námestí, teraz hovoríme o dlažbe, o vrátení života do mesta Bardejov, ktoré, ako sa zlikvidovalo bývanie v tom štvorci, je vo večerných hodinách mŕtve, a potom sa bude pokračovať v systéme a využívaní hradného priestoru. Takže ešte raz sa vám chcem pekne poďakovať, že podporíte návrh tohto zákona. Ďakujem. J. Migaš, predseda NR SR: Ďakujem spravodajcovi. Hlasovanie urobíme neskôr. Panie poslankyne, páni poslanci, pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 305/1999 Z. z. o zmiernení niektorých krívd osobám deportovaným do nacistických koncentračných táborov a zajateckých táborov . Návrh zákona ste dostali ako tlač 1253. Návrh na pridelenie návrhu zákona na prerokovanie výborom Národnej rady máte v mojom rozhodnutí pod č. 1358. Za skupinu poslancov návrh zákona uvedie pán poslanec František Mikloško. Žiadam ho, aby prišiel do rokovacej miestnosti a predložil návrh zákona, tlač 1253. Zákon sa volá návrh skupiny poslancov Národnej rady Slovenskej republiky na vydanie zákona, ktorým sa mení zákon č. 305/1999 Z. z. o zmiernení krívd osobám deportovaným do nacistických koncentračných táborov a zajateckých táborov. Zákon uvedie pán poslanec Mikloško. Nech sa páči.
Hrušovský, Pavol, podpredseda NR SR (2010-10-14):
Pán poslanec Fronc.
Mikloško, Jozef, poslanec NR SR (2015-05-20):
Ďakujem. Ja som sa prihlásil, lebo už som videl, že sa k mikrofónu nedostanem, ale teraz sa zdá, že sa predsa dostanem, tak to veľmi skrátim. Iste to bola dobrá správa, ale bola dlhá, vyčerpávajúca, ja som len už čakal na to amen dlho, dlho a neprišlo. To ako, keď pán farár dlho káže, tak potom už ťažko aj najkrajšie góly vtedy dávam a minule sa mi stalo to, že pán farár povedal, že všetci len čakáte, kedy už konečne poviem amen a všetci v kostole povedali, že Pánboh zaplať za slovo božie. Ja tiež čakám na to Pánboh zaplať, ale konečne som sa dočkal, takže vlastne už som nechcel stiahnuť túto faktickú poznámku, mám tu aj niečo ďalšie, s čím asi začnem, keď sa ešte dostanem k mikrofónu. Ďakujem.
Grendel, Gábor, podpredseda NR SR (2023-03-23):
Jedna faktická poznámka na vystúpenie pána poslanca, nech sa páči, pán poslanec Eduard Kočiš.
Laššáková, Jana, podpredsedníčka NR SR (2015-11-26):
Ďakujem pekne, pán minister. Pán poslanec chce položiť doplňujúcu otázku. Poprosím vás, aby ste ho zapli. Máte na to dve minúty, pán poslanec. Nech sa páči, máte slovo.
Baránik, Alojz, poslanec NR SR (2016-09-22):
Ďakujem. Ja som sa chcel len vyjadriť k tejto rozprave tak, že by som chcel poďakovať pánovi kolegovi Kresákovi za to, že nám zdôvodnil, prečo nebude hlasovať za návrh opozície.
Šimečka, Michal, podpredseda NR SR (2023-12-14):
Na prečítanie návrhov, prosím, môžte zapnúť pánovi poslancovi mikrofón?
Hort Milan, podpredseda NR SR (2010-10-15):
Ďakujem, pán minister. A teraz dávam slovo spravodajcovi, ktorého určil navrhnutý gestorský výbor, ktorým je v tomto prípade výbor pre vzdelávanie, vedu, mládež a šport, pánovi poslancovi Martinovi Poliačikovi, aby nás oboznámil so súhrnnou spravodajskou informáciou. Pán minister, poprosím vás, keby ste zaujali miesto určené pre navrhovateľov, nech sa páči. Nech sa páči, pán spravodajca.
Hlina, Alojz, poslanec NR SR (2015-02-18):
Ďakujem veľmi pekne. Áno, k viacerým veciam by sa dalo, ale pán minister bol podľa mňa bol zbytočne osobný a výrazom aj takého ohromného dešpektu niektoré veci predkladal, či ja viem alebo neviem, kde je parlament, teda čo sa prípadne mňa týka. Nuž dovoľte uviesť, že viem, ja tu totižto 20 rokov bývam, viete, čiže naozaj ste si to kľudne mohli odpustiť. A možno na rozdiel od niektorých iných politikov. Lebo viete, čo je zmyslom bytia v slovenskej politike? Bývať na Hrade. Všimnite si tú cestu na Hrad ľudí. Idú do politiky, zrazu sa nám tu zjavia na kopci. Zrazu sa im tak zadarí, že bývajú po prenájmoch, stavajú si tu. A sú aj ľudia, ktorí sú v protismere, ktorí možno prišli do politiky a už bývali na kopci. Tak jeden z nich som aj ja, a pokiaľ viem, aj pán Huba. Čiže mňa ste nemuseli poučovať, či ja viem alebo neviem, kde je parlament. Verte tomu, že som to skutočne vedel. A také to zákerné podsúvanie, že skade ja viem, koľko je limit v hotovosti do lietadla. Pán minister, 25 rokov chodím do Číny, niekedy som tam bol z mesiaca dva týždne, všeličo som videl, všeličo, by ste neverili, videl a zažil. Videl som Číňanov s plnými taškami peňazí, videl som naozaj. Skutočne by som mohol knihu napísať. A ten, ten prípis o tom, o hotovosti je o septembri 2001, že koľko môžete prepravovať hotovosť, čiže a povedľa som to v tom kontexte, kde mala miesto, a naozaj ja verím, že sa tu niekto z vás v diskusii bude pýtať, ja sa vás, pýtať nebudem nič. Ja nevystúpim, kľudne, pán Jarjabek môže byť kľudný, bude to možno o pol hodinu kratšie, mňa to nebaví už, mňa to nebaví, to nemá zmysel, ale možno sa vás to niekto spýta, lebo nejak tie peniaze ku vám ergo museli prísť. Ak prišli lietadlom, tak no proste o tom to celé bolo a to zákerné podsúvanie ste si naozaj skutočne mohli odpustiť.
Zmajkovičová, Renáta, podpredsedníčka NR SR (2012-09-21):
Ďakujem. Pani spravodajkyňa, chcete záverečné slovo? Nie. Prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Martina Fedora a Lucie Žitňanskej na vydanie zákona, ktorým sa mení a dopĺňa zákon č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) v znení neskorších predpisov a ktorým sa mení a dopĺňa zákon č. 350/1996 Z. z. o rokovacom poriadku Národnej rady Slovenskej republiky v znení neskorších predpisov . Návrh zákona má tlač 135, návrh na jeho pridelenie na prerokovanie výborom je v rozhodnutí č. 117. Teraz dávam slovo poslancovi Martinovi Fedorovi, aby návrh zákona uviedol. Máte slovo, pán poslanec.
Šipoš, Michal, poslanec NR SR (2020-09-22):
Odhlasovali sme bod zo spoločnej správy a jeden pozmeňujúci a doplňujúci návrh. Pán predsedajúci, dajte, prosím, hlasovať o tom, že prerokujeme návrh zákona v treťom čítaní ihneď.
Dostál, Ondrej, poslanec NR SR (2016-04-26):
... že upozornil pána ministra Kaliňáka, že sa odchyľuje od témy, a keď neuposlúchol, tak mu vypol mikrofón. Pardon, nevypol, lebo tu sa vypínajú mikrofóny iba opozičným poslancom. (Potlesk.)
Poliačik, Martin, poslanec NR SR (2011-04-01):
Pán kolega Viskupič, ďakujem vám za tie slová, ktoré ste tu predniesli. V mnohých veciach s vami súhlasím. Je mi veľmi ľúto, že v parlamente ešte stále máme ľudí, ktorí namiesto argumentov používajú žlč a stále vnášajú zbytočne veľa napätia do tém, ktoré by mali byť viacej pragmatické a menej emotívne. Veľkosť národného parlamentu by mala byť pomeriavaná aj tým, ako je schopný zastať sa hlasu tých, ktorí nikdy nedosiahnu väčšinu. Väčšinu nikdy nedosiahnu národnostné menšiny, väčšinu nikdy nedosiahnu sexuálne inak orientovaní ľudia, väčšinu nikdy nedosiahnu napríklad zvieratá alebo deti. To znamená, skúsme začať pomeriavať veľkosť tohto parlamentu napríklad tým, ako si v budúcnosti budeme schopní zastať ľudí, ktorí nikdy v tomto parlamente väčšinu mať nebudú. Ďakujem veľmi pekne.
Bugár, Béla, podpredseda NR SR (2011-07-13):
Podľa § 28 rokovacieho poriadku o slovo sa hlási pani ministerka Žitňanská. Nech sa páči.
Pčolinský, Peter, poslanec NR SR (2017-06-15):
Ďakujem.
Laššáková, Jana, podpredsedníčka NR SR (2014-09-11):
Na vystúpenie pána poslanca nie sú faktické poznámky. Nech sa páči, pán poslanec Hrušovský.
M. Číž, podpredseda NR SR: (2008-06-19):
Vážené kolegyne, kolegovia, pýtam sa ešte raz, či každý poslanec využil svoje právo hlasovať. Ak áno, vyhlasujem tajné hlasovanie za skončené. Prosím všetkých overovateľov, aby sa ujali svojej funkcie a spočítali hlasy. Počas sčítavania hlasov, vážené kolegyne, kolegovia, môžeme previesť uvedenie ďalšieho návrhu, preto vás poprosím, aby ste zaujali miesta v poslaneckých laviciach. Takže, vážené kolegyne, kolegovia, poprosím ešte raz zaujať miesta. Pristúpime k rokovaniu o návrhu na odvolanie poslanca Pavla Minárika z funkcie predsedu Výboru Národnej rady Slovenskej republiky pre kultúru a médiá . Návrh má tlač 685. Prosím poslanca Vladimíra Mečiara, aby tento návrh uviedol. Vážené kolegyne, poprosím zaujať miesta v laviciach, aj vážených kolegov zo SMER-u poprosím, aby zaujali miesta v laviciach, aby sme vytvorili dôstojné prostredie pánovi predsedovi. Ďakujem pekne.